# METSAMATERJALI MÜÜGILEPING nr 3-3.6.1/2025/3

(hiliseima digitaalallkirja kuupäev)

**Müüja andmed**

|  |  |  |
| --- | --- | --- |
| **Riigimetsa Majandamise Keskus (RMK)** | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | Juhatuse esimees Mikk Marran |  |
| Esindaja (kliendihaldur) | Puiduturustuse peaspetsialist Urmas Treial | E-post [urmas.treial@rmk.ee](mailto:urmas.treial@rmk.ee) |
| Esindusõigus tuleneb (volitamise alus): RMK põhimäärus (juhatuse esimees) ja RMK juhatuse esimehe 11.05.2023 käskkiri nr 1-5/41 (kliendihaldur)" | | |

**Ostja andmed**

|  |  |  |
| --- | --- | --- |
| **Reta Puit OÜ** | Registrikood 10105310  Ringtee 12, 93815 Kuressaare | Tel 503 9321 |
| Esindaja | Juhataja Andres Kirst | [andres@retapuit.ee](mailto:andres@retapuit.ee) |
| Esindusõigus tuleneb (volitamise alus): ettevõtte põhikiri | | |

Müüja ja ostja, keda nimetatakse edaspidi **pool** või ühiselt **pooled,**

võttes arvesse, et

* RMK on metsamaterjali müügist kokkuleppehinnaga kestvuslepingute alusel teatanud 25.10.2024 Ametlikes Teadaannetes [www.ametlikudteadaanded.ee](http://www.ametlikudteadaanded.ee) (teade nr 2376332) ja oma veebilehel [www.rmk.ee](http://www.rmk.ee);
* Vastates RMK poolt avaldatud läbirääkimiste teatele, esitas Reta Puit OÜ RMK-le kirjaliku avalduse läbirääkimistel osalemiseks. Avalduse kohaselt soovib Reta Puit OÜ sõlmida RMK-ga metsamaterjali müügi kestvuslepingu, mille tingimuste kindlaksmääramiseks toimusid läbirääkimised;
* Ostja kinnitab, et ta on leht- ja/või okaspuupalki ümber töötlev ettevõtja, kes väärindab puitu selliselt, et pakkuja Eestis asuvas tootmisüksuses valmiv toodang tõstab toorme väärtust ja kelle valmistatava toote elukaar vastab IPCC metoodikale M2 ning seeläbi aitab kaasa Eesti ja Euroopa Liidu kliimaeesmärkide saavutamisele, panustab keskkonna kaitsesse ning puidu kestlikku kasutamisse;
* Ostja kinnitab, et müüja on läbirääkimistel mõistlikult arvestanud ostja huvidega ja teavitanud teda kõigist olulistest asjaoludest,

**on kokku leppinud alljärgnevas**:

**1. Lepingu objekt.**

**1.1.** Müüja kohustub müüma ja ostja kohustub ostma metsamaterjali käesolevas lepingus, edaspidi **leping,** sätestatud koguses ja kvaliteediga lepingus ette nähtud tingimustel ja korras. Müüja kohustub metsamaterjali omal kulul müügiks kohase hoolsusega ette valmistama ja tarnekohta vedama.

**1.2.**  RMK poolt kokkuleppehinnaga kestvuslepingute alusel müüdav metsamaterjali kogus aastas selgitatakse juhendi kohaselt igaks aastaks lähtudes RMK järgneva kalendriaasta metsamaterjali sortimendi prognoosist ja juhendis toodud müügikorralduse põhimõtetest ning hindamiskriteeriumitest.

**1.3.** Ostja tinglikult tagatud kogus, kalendriaasta iga tarneperioodi võidetud kogus ja tarneperioodiks kokku lepitud tarnegraafik on toodud lepingu lisas 1 „Tarnegraafik“.

**2. Tarnete kogused ja tarnegraafik**

**2.1.** Müüja kohustub ette valmistama ja esitama ostjale mõistliku aja jooksul enne iga tarneperioodi algust metsamaterjali tarnegraafiku, tuues selles ära tarnitavad metsamaterjali kogused kuude kaupa.

**2.2.** Kui ostja ei nõustu esitatud tarnegraafikuga teevad pooled oma parimad jõupingutused, jõudmaks tarnegraafikus kokkuleppele enne vastava tarneperioodi algust. Pooled ei või keelduda teise poole mõistlikest ja heas usus tehtud ettepanekutest. Tarnegraafik lepitakse kokku lepingu lisaga nr 1. Kui pooled ei lepi tarnegraafikus enne järgmise tarneperioodi algust kokku, kuid on saavutanud järgmise tarneperioodi hinnakokkuleppe, siis jätkatakse läbirääkimisi ja sellel ajal võib müüja tarneid jätkata vastavalt ostjaga kokkulepitud kogusele.

**3. Tarnetingimused**

**3.1.** Metsamaterjali tarnekohaks, sealhulgas metsamaterjali valduse ostjale üleandmise tarnetingimuseks on: DPU/Kuressaare, Ringtee 12 (Incoterms 2020). Muude võimalike tarnekohtade ja tarnetingimuste osas lepivad pooled eraldi kokku ja need sätestatakse vastava tarneperioodi tarnegraafikus ja hinnakokkuleppes.

**3.2.** Müüja volitatud vedaja vormistab metsamaterjali vedamise elektroonilise dokumendi, edaspidi **e-Veoseleht**, näidates selles ära hinnangulise metsamaterjali koguse kuupmeetrites.

**4. Kvaliteet**

**4.1.** Tarnitud metsamaterjal peab vastama lepingu lisas nr 2 “Metsamaterjali kvaliteedinõuded” sätestatud nõuetele (edaspidi: **kvaliteedinõuded**). Kui ostja visuaalsel hinnangul tarnitud metsamaterjali koorma kogusest rohkem kui 10% (kümme protsenti) ei vasta kvaliteedinõuetele, on ostjal õigus keelduda vastava koorma mõõtmisest ja vastuvõtmisest. Ostjal lasub kohustus sellest viivitamata teavitada müüja esindajat. Tarnitud metsamaterjali kvaliteedi hindamise teostab ostja nott-haaval samaaegselt metsamaterjali koguse nott-haaval mõõtmisega vastavalt lepingu punktile 5.1.

**4.2.** Metsamaterjali kvaliteedi hindamine teostatakse vastavalt RMK palkide standardis (avaldatud [www.rmk.ee](http://www.rmk.ee)) esitatud juhistele, edaspidi **hindamismetoodika**. Ostjal ei ole õigust esitada metsamaterjali kvaliteedi langusest (sine, kuivamislõhed jmt) tulenevaid nõudeid või prakeerida metsamaterjali kui kvaliteedi hindamine ei ole toimunud kokkulepitud tähtaja jooksul. Kvaliteedinõuetele mittevastava metsamaterjali kogust ei arvestata tarnegraafikuga kokku lepitud metsamaterjali koguse hulka.

**5. Kogus**

**5.1.** Tarnitud metsamaterjali koorma koguse mõõtmise teostab ostja 3 (kolme) päeva jooksul koorma saabumisest ostja lattu, välja arvatud juhul kui tehnilistel põhjustel (sorteerimisliini rike, ummistus vmt) ei saa koguse mõõtmist selle ajaga läbi viia. Sellisel juhul kohustub ostja teavitama koorma mõõtmise ajast. Mõõtmise juures võib viibida müüja esindaja.

**5.2.** Metsamaterjali mõõtmine teostatakse notthaaval RMK palkide standardis toodud palgi ladvaläbimõõdu ja pikkuse mõõtmise juhiste alusel; mahu arvutamiseks kasutatakse samas toodud palgi mahu valemit V=(d² L(a1+a2L)+a3L²)/10000.

**5.3.** Metsamaterjali mõõtmise tulemusel koostab ostja metsamaterjali mõõtmise aruande, edaspidi **mõõtmisraport** ja teeb selle müüjale kättesaadavaks 1 (ühe) tööpäeva jooksul koorma mõõtmisest. Mõõtmisraporti edastab ostja müüja mõõtmisandmete edastamiseks loodud ftp-serverisse, kasutades talle väljastatud kasutajanime ja parooli. Mõõtmisraporti struktuur ja vorminõuded on müüja poolt kehtestatud ja sätestatud lepingu lisas 4 „Mõõteraporti vorm“.

**5.4.** Kui müüja peale ostja mõõtmistulemuste teadasaamist ei teavita ostjat mõõtmistulemustega mittenõustumisest 3 päeva jooksul, loetakse mõõtmisraport poolte vahel kooskõlastatuks ning see võetakse aluseks edaspidistele toimingutele seoses selle objektiks oleva metsamaterjaliga, sealhulgas eelnimetatud metsamaterjali eest tasumisel. Müüja hilisemad pretensioonid ei ole aluseks mõõtmisraporti vaidlustamisel.

**5.5.** Metsamaterjali maht mõõtmisraportis tuleb määrata täpsusega kolmanda kohani peale koma. Mõõtmisraporti(te) alusel koostatakse arve. Arve koostamisele võib eelneda metsamaterjali üleandmise-vastuvõtmise akti koostamine ja teisele poolele edastamine juhul, kui see on ostjale vältimatult vajalik metsamaterjali laoarvestuse pidamiseks. Sõltumata eeltoodust metsamaterjali üleandmise-vastuvõtmise akte ei allkirjastata.

**6. Vaidluste lahendamine**

Kui ostja hinnangul erineb metsamaterjali koorma kogus oluliselt vedaja poolt e-Veoselehele märgitust ja/või sisaldab koorem kvaliteedinõuetele mittevastavat metsamaterjali rohkem kui 10% või on koorem müüja kontrollmõõtmisega, toimitakse eelnimetatud koormaga vastavalt poolte kokkuleppele.

**6.1. Metsamaterjali mõõtmine notthaaval käsitsi**

Erimeelsused lahendatakse võimalusel metsamaterjali koguse mõõtmise ja/või kvaliteedi hindamisega poolte esindajate osavõtul ja üleantava ning vastuvõetava metsamaterjali koguse aluseks on poolte esindajate osavõtul saadud tulemus. Kui ostja ei teata müüjale metsamaterjali koorma lepingutingimustele mittevastavusest õigeaegselt või ei esita mõõteraportit õigeaegselt või ei esita mõõteraportis lepingutingimuse mittevastavuse põhjusele viitavaid andmeid (praagi põhjus, jmt) või ei ole mittevastavat metsamaterjali koormat eraldi ladustanud, ei või ostja metsamaterjali koguse või kvaliteedi mittevastavusele tugineda.

**6.2. Metsamaterjali mõõtmine notthaaval mõõtmisliinil**

Metsamaterjali mõõtmise ja hindamise tulemustest lähtuvad erimeelsused lahendatakse poolte esindajate osavõtul, kaasates vajadusel metsamaterjali kontrollmõõtmiseks ja/või mahu arvestuskäigu ja/või kvaliteedi kontrollimiseks erapooletu osapoole. Pooled aktsepteerivad erapooletuna VMF Estonia OÜ või samaväärse sõltumatu mõõtja töötajaid. Müüja volitatud esindajateks on täiendavalt töötõendi alusel RMK puidukontrollmõõtjad.

**6.3.** Sõltumata metsamaterjali mõõtmise viisist korduvate kontrollmõõtmistega tuvastatud lubatud mõõtmistäpsust ületav vahe kuulub hüvitamisele, olenemata sellest kas metsamaterjali eest arve on juba väljastatud või mitte. Üksiku koorma koguses ja/või summas loetakse lubatud mõõtmistäpsuseks kuni ±4% erinevust.

**6.4.** Kui poolte ühisel otsusel on tarvilik metsamaterjali mõõtmise ja kvaliteedi hindamise tulemustest lähtuva erimeelsuse lahendamiseks kaasata erapooletu osapool, kannab sellega seotud kulud ostja juhul, kui erapooletu mõõtja tuvastab ostja mõõteseadme tulemuses standardhälbe või üksiku koorma koguses või summas üle 4% erinevuse. Juhul kui erapooletu mõõtmise tulemusel on üksiku koorma koguses või summas alla 4% erinevus, kannab erapooletu mõõtmise kulud müüja.

**7. Hind**

**7.1.** Metsamaterjali hind on ühe m³ (ühe kuupmeetri) eest makstav summa eurodes, mis lepitakse kokku juhendi kohaselt lepingu lisas nr 3 “Hinnakokkulepe” iga hinnaperioodi kohta. Metsamaterjali hind lepitakse kokku ühe kuupmeetri kooreta metsamaterjali kohta.

**7.2.** Ostja poolt vastu võetud kvaliteedinõuetele mittevastava metsamaterjali eest maksab ostja summa eurodes, mis lepitakse kokku lepingu lisas nr 3 “Hinnakokkulepe” iga hinnaperioodi kohta.

**7.3.** Tarneperioodi koguse kaalumisel kasutatakse juhendist lähtuvaid ostutingimuste hindamiskriteeriume, mille hinnapunkti väärtus ja ostja hinnapunktide summa sätestatakse poolte vahel lepingu lisas nr 3 “Hinnakokkulepe” iga hinnaperioodi kohta.

**8. Arvelduste kord, maksetähtaeg ja krediidilimiit**

**8.1.** Metsamaterjali müügilepinguga seonduvad arveldused tehakse tüüptingimuste punktis 5 sätestatud tingimustel.

|  |  |
| --- | --- |
| **8.2.** Maksetähtaeg  (tüüptingimuste art. 5) | **8.3.** Krediidilimiit |
| 21 (kakskümmend üks) päeva | Tagatisele vastavas summas |

**8.4.** Müüja esitab arved metsamaterjali eest elektrooniliselt e-postiga aadressile: [retapuit@retapuit.ee](mailto:retapuit@retapuit.ee)

Arved esitatakse mõõtmisraportite alusel hiljemalt üks kord nädalas.

**8.5.** Ostja esitab arvestatud krediidilimiidi summale vastava krediidiasutuse garantiikirja, millel on sätestatud kehtivuse lõpp (hilisem kuupäev, millal peab müüja nõue olema garandi poolt kätte saadud). Krediidilimiit on maksetähtajale vastava metsamaterjali koguse maksumus koos käibemaksuga, millele on lisatud 0,5 kordne ühe kuu metsamaterjali koguse maksumus koos käibemaksuga. Krediidiasutuse garantii kehtivus peab ületama lepingu kehtivuse tähtaega maksetähtaja ja sellele lisatud 7 (seitsme) päeva võrra.

**8.6.** Lepingu punktis 8.5. nimetatud garantiikirja kehtivuse tähtajast lühema kehtivusega garantiikirja esitamisel, kohustub ostja igakordselt 30 (kolmkümmend) päeva enne garantiikirja kehtivuse lõppemist esitama müüjale uue, tarnegraafikus kokkulepitud tarneperioodi vähemalt 30 (kolmkümmend) päeva ületava kehtivusega garantiikirja.

**8.7.** Juhul kui ostja on lepingu punktis 8.5. ja 8.6. nimetatud garantiikirja esitamisega viivitanud rohkem kui 14 (neliteist) päeva, on müüjal õigus ühepoolselt lepingu täitmisest taganeda.

**9. Lepingu kehtivus**

**9.1.** Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

**9.2.** Lepingu kehtivuse periood on 06.01.2025 – 31.12.2029.

**10. Poolte kontaktisikud ja -aadressid**

**10.1.** Pooled lepivad lepingu täitmisega seotud kontaktandmed kokku peale lepingu sõlmimist 5 päeva jooksul edastades need poole esindaja e-posti aadressile.

**10.2.** Poolte kontaktandmete muutumisel on vastav pool kohustatud teavitama teist poolt viivitamatult.

**11. Tüüptingimused metsamaterjali müügilepingu osana ja poolte täielik kokkulepe**

Lepingus reguleerimata küsimuste osas rakendatakse Riigimetsa Majandamise Keskuse metsamaterjali müügilepingu tüüptingimusi, mille kehtiv versioon on avaldatud [www.rmk.ee](http://www.rmk.ee). Ostja kinnitab käesolevaga oma allkirjaga, et on nimetatud tüüptingimustega tutvunud ning nende sisust teadlik. Müüjal on õigus tüüptingimusi ühepoolselt muuta tüüptingimustega ettenähtud korras. Leping koos lisade ja tüüptingimustega sisaldab endas poolte täieliku kokkuleppe ja sisaldab kõiki lepingus metsamaterjali müüki puudutavaid tingimusi, milles pooled on soovinud kokku leppida.

**12. Lõppsätted**

**12.1.** Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed tulenevalt isikuandmete kaitse nõuetest.

**12.2.** Kõik lepingu muudatused jõustuvad pärast nende allakirjutamist mõlema poole poolt allakirjutamise hetkest või poolte poolt kirjalikult määratud tähtajal.

**12.3.** Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus Eesti õigusaktides sätestatud korras.

**12.4.** Lepingu sõlmimisel on lepingul järgmised lisad:

Lisa 1 “Tarnegraafik”;

Lisa 2 “Metsamaterjali kvaliteedinõuded”;

Lisa 3 “Hinnakokkulepe”;

Lisa 4 „Mõõtmisraporti vorm“.

**12.5.** Leping koos lisadega moodustab ühtse ja tervikliku lepingu, mis asendab kõiki samade poolte vahel varem sama lepinguobjekti suhtes sõlmitud mis tahes suulisi või kirjalikke kokkuleppeid.

**12.6.** Leping on allkirjastatud digitaalselt.

**Poolte andmed ja allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Mikk Marran | Andres Kirst |

|  |  |  |
| --- | --- | --- |
| (allkirjastatud digitaalselt) |  |  |

|  |  |
| --- | --- |
|  |  |
| Urmas Treial |  |

Lisa 1

RMK ja Reta Puit OÜ vahelise metsamaterjali müügilepingu

nr 3-3.6.1/2025/3 juurde

# TARNEGRAAFIK

# (hiliseima digitaalallkirja kuupäev)

1. Lähtuvalt juhendist ja lepingu punktist 1.3. on ostja 2025. aasta tinglikult tagatud kogus – TTK (m3) sortimentide ja tarnekohtade lõikes järgnev:

|  |  |  |  |  |  |
| --- | --- | --- | --- | --- | --- |
| **Metsamaterjal** | **Tarnekoht** | **Aasta kokku** | **sh I pa** | **sh III kv** | **sh IV kv** |
| Kuusepalk | Kuressaare | **600** | 270 |  |  |
| Männipalk | Kuressaare | **2290** | 890 |  |  |

1. Ostja 2025. a edukaks tunnistatud TTK maht (m3), võttes täiendavalt arvesse juhendi punkti 3.2.8, on sortimentide, tarnekohtade ja tarneperioodide lõikes järgnev:

|  |  |  |  |  |  |
| --- | --- | --- | --- | --- | --- |
| **Metsamaterjal** | **Tarnekoht** | **Aasta kokku** | **sh I pa** | **sh III kv** | **sh IV kv** |
| Kuusepalk | Kuressaare | **270** | 270 |  |  |
| Männipalk | Kuressaare | **890** | 890 |  |  |

1. Ostja 2025. a edukaks tunnistatud kinnise enampakkumise (EPK) maht (m3) sortimentide, tarnekohtade ja tarneperioodide lõikes on järgnev:

|  |  |  |  |  |  |
| --- | --- | --- | --- | --- | --- |
| **Metsamaterjal** | **Tarnekoht** | **Aasta kokku** | **sh I pa** | **sh III kv** | **sh IV kv** |
| Kuusepalk | Kuressaare | **0** | 0 |  |  |
| Männipalk | Kuressaare | **0** | 0 |  |  |

1. Lähtuvalt lepingu punktidest 2.1. ja 3.1. ja käesoleva lisa punktidest 2. ja 3. on metsamaterjali koguse (m3) tarnegraafik tarneperioodil 6.01.2025 – 30.06.2025 järgnev:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Metsamaterjal** | **Tarnekoht** | **Jaan** | **Veebr** | **Märts** | **Aprill** | **Mai** | **Juuni** | **Kokku** |
| Kuusepalk | Kuressaare | 60 | 60 | 60 | 30 | 60 | 0 | **270** |
| Männipalk | Kuressaare | 190 | 120 | 210 | 270 | 100 | 0 | **890** |

**5.** Metsamaterjali vastuvõtu korraldus tarnekohtade lõikes:

|  |  |  |
| --- | --- | --- |
| **Tarnekoht** | **Vastuvõtt tööpäevadel** | **Vastuvõtt puhkepäevadel** |
| Kuressaare | 8.00-17.00 | kokkuleppel |

**6.** Lepingu objektiks oleva metsamaterjali koguse lubatud kõikumine on kuni 10 (kümme) % kokkulepitud kogustest tarnegraafikus toodud kuude lõikes.

**7.** Müüja poolt ostjaga kooskõlastatud ettetarne loetakse tarneperioodi järgneva(te) kuu(te) tarnekohustuse katteks.

# Poolte andmed ja allkirjad

# Müüja Ostja

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Urmas Treial | Andres Kirst |

Lisa 2

RMK ja Reta Puit OÜ vahelise metsamaterjali müügilepingu

nr 3-3.6.1/2025/3 juurde

# KVALITEEDINÕUDED

# (hiliseima digitaalallkirja kuupäev)

**1.** Müüja müüb ja ostja ostab riigimetsas raiutud metsamaterjali, mille kvaliteet ja mõõdud on sätestatud alljärgnevalt:

**1.1. Kuusepalk**

RMK palkide standardis (avaldatud RMK veebilehel www.rmk.ee) tabelis p 2.1. sätestatud kvaliteedinõuded

|  |  |  |
| --- | --- | --- |
| **Diameeter kooreta ladvapoolsest otsast:** | | Min 18 (13) cm |
| **Maksimaalne tüükapoolse otsa diameeter kooreta:** | | Max 55 cm |
| **Pikkused:** | 30-60 dm, pikkuse samm 3 dm | |
| **Ülemõõt:** | Min 7 cm | |

**1.2. Männipalk**

RMK palkide standardis (avaldatud RMK veebilehel www.rmk.ee) tabelis 2.1. sätestatud kvaliteedinõuded

|  |  |  |
| --- | --- | --- |
| **Diameeter kooreta ladvapoolsest otsast:** | | Min 18 (13) cm |
| **Maksimaalne tüükapoolse otsa diameeter kooreta:** | | Max 55 cm |
| **Pikkused:** | 30-60 dm, pikkuse samm 3 dm | |
| **Ülemõõt:** | Min 7 cm | |

**1.3.** Sätestamata kvaliteeditingimuste, kvaliteeti puudutavate mõistete ja definitsioonide osas juhinduvad pooled RMK palkide standardist. Kõikidel nottidel koormas võib esineda lubatud piirides kahjustusi.

# Poolte andmed ja allkirjad

# Müüja Ostja

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Urmas Treial | Andres Kirst |

Lisa 3

RMK ja Reta Puit OÜ vahelise metsamaterjali müügilepingu

nr 3-3.6.1/2025/3 juurde

# HINNAKOKKULEPE

(hiliseima digitaalallkirja kuupäev)

1. Lähtuvalt lepingu punktist 7.1. ja 7.2. müüja müüb ja ostja ostab lepingu lisaga nr 1 kooskõlastatud metsamaterjali koguse ostja laos Kuressaares järgmiste hindadega (eur/m3):

|  |  |  |  |  |  |  |
| --- | --- | --- | --- | --- | --- | --- |
| **Sortiment** | **Kvaliteet** | **Pikkus (dm)** | **Hind diam**  **13-17 (cm)** | **Hind diam**  **18-24 (cm)** | **Hind diam 25-31 (cm)** | **Hind diam 32+ (cm)** |
| Kuusepalk | ABC | 30-33;39 | 50,00 | 50,00 | 50,00 | 50,00 |
| Kuusepalk | ABC | 36 | 65,00 | 65,00 | 65,00 | 65,00 |
| Kuusepalk | ABC | 42 | 50,00 | 86,18 | 91,18 | 91,77 |
| Kuusepalk | ABC | 45 | 50,00 | 86,18 | 91,18 | 91,77 |
| Kuusepalk | ABC | 48 | 50,00 | 86,18 | 91,18 | 91,77 |
| Kuusepalk | ABC | 51 | 50,00 | 86,18 | 91,18 | 91,77 |
| Kuusepalk | ABC | 54 | 50,00 | 86,18 | 91,18 | 91,77 |
| Kuusepalk | ABC | 57 | 50,00 | 86,18 | 91,18 | 91,77 |
| Kuusepalk | ABC | 60 | 50,00 | 86,18 | 91,18 | 91,77 |
| Kuusepalk | D | 30-60 | 50,00 | 50,00 | 50,00 | 50,00 |
| Männipalk | ABC | 30-33;39 | 50,00 | 50,00 | 50,00 | 50,00 |
| Männipalk | ABC | 36,5 | 65,00 | 65,00 | 65,00 | 65,00 |
| Männipalk | ABC | 42 | 50,00 | 86,89 | 92,28 | 93,22 |
| Männipalk | ABC | 45 | 50,00 | 86,89 | 92,28 | 93,22 |
| Männipalk | ABC | 48 | 50,00 | 86,89 | 92,28 | 93,22 |
| Männipalk | ABC | 51 | 50,00 | 86,89 | 92,28 | 93,22 |
| Männipalk | ABC | 54 | 50,00 | 86,89 | 92,28 | 93,22 |
| Männipalk | ABC | 57 | 50,00 | 86,89 | 92,28 | 93,22 |
| Männipalk | ABC | 60 | 50,00 | 86,89 | 92,28 | 93,22 |
| Männipalk | D | 30-60 | 50,00 | 50,00 | 50,00 | 50,00 |
| Kuuse- ja männipalk | Praak |  | 35,00 | 35,00 | 35,00 | 35,00 |

Hindadele lisandub Eestis kehtestatud käibemaks.

**2.** Lähtuvalt juhendist on ostja pakkumusele omistatud hindamiskriteeriumite punktisumma 16, lähtuvalt juhendist on hinnapunkti väärtus 0,67 eur/m³, ostja hinnapunktide summa tarnekohas 10,72 eur/m³.

**Poolte andmed ja allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Urmas Treial | Andres Kirst |

Lisa 4

RMK ja Reta Puit OÜ vahelise metsamaterjali müügilepingu

nr 3-3.6.1/2025/3 juurde

# MÕÕTMISRAPORTI VORM

# (hiliseima digitaalallkirja kuupäev)

1. **Pooled on kokku leppinud mõõtmisraporti faili formaadis, sisus ja saatmises müüjale alljärgnevalt:**

# Faili formaat

Ostja edastab müüjale elektroonilise mõõtmisraporti faili csv vormingus (koos CR/LF realõpuga). Veeru eraldajaks on semikoolon. Failistruktuur on ette antud alampunktis 1.3. Faili väljad.

Faili nimed on jooksvas kuus unikaalsed.

## Faili sisu

Ostja kajastab failis vastuvõetud metsamaterjali palkhaaval, s.t. üks rida palgi kohta kui mõõtmine toimub mõõteliinil. Ühe veoselehe andmed võivad olla eri failides. Üks fail võib sisaldada mitme veoselehega tarnitud metsamaterjali andmeid. Kui arvutamise kohustus lasub müüjal, lepivad pooled faili sisus eraldi kokku.

## Faili väljad

## Veergude pealkirjad ei ole kohustuslikud, kuid nad on kasulikud kontrolli mõttes (nt. mõõtude mm, cm ja dm vaheldumise tõttu). Välja pikkus pole oluline.

|  |  |  |  |
| --- | --- | --- | --- |
| **Veeru nimi** | **Veeru number** | **Kohustuslik**  **väli** | **Kirjeldus** |
| Ostja | 1 | jah | Ostja nimi (nagu veoselehel) või ostja registreerimisnumber |
| Müüja | 2 | jah | RMK |
| Tarnekoht | 3 | jah | Müügilepingus fikseeritud tarnekoha nimi |
| Tarnetingimus | 4 | Jah | Incoterms 2020 standardile vastav tarnetingimus. Kui lahter tühi, loetakse tarnetingimuseks vaikimisi DPU |
| Lepingu number | 5 | jah | Müügilepingu number kujul: aastaarvu 2 viimast numbrit/lepingu number (sarjanumbrit 3-3.6.1 ei pea kirjutama). Sarjanumbri kasutamisel sisestada lepingu number koos aastaarvuga. |
| EVR VL number | 6 | jah | Elektroonilise veoselehe number (nt RMK012345) |
| Alternatiivne VL nr | 7 | vajadusel | RMK pabersaatelehe number (nt RMK-111AAA-012345) |
| Veoselehe kuupäev | 8 | jah | Veoselehel märgitud kuupäev (DD.MM.YYYY) |
| Sertifitseeritud | 9 | ei |  |
| Mõõtmise kuupäev | 10 | jah | Kuupäev millal mõõtmine toimus (DD.MM.YYYY) |
| Mõõtmisraporti number | 11 | ei | Ostja mõõtmisraporti number |
| Puuliik | 12 | jah | Puuliigi kahetäheline lühend (MA-mänd; KU-kuusk; KS-kask) |
| Kogus | 13 | jah | Käsitsi mõõtmisel võib olla suurem kui 1 |
| Kvaliteet | 14 | jah | Okaspuupalkidel ABC; D; M; PRAAK(F); Lehtpuupalkidel A; E; BC; D; M; PRAAK(F) |
| Praagi kood | 15 | jah | Praagikoodid on toodud punktis 2 |
| Ostja kaubakood | 16 | ei |  |
| Hinnagrupi „võti“ | 17 | ei | Tekstiväli |
| Ladva diameeter koorega | 18 | võimalusel | Ladva diameeter koorega – mm (täismillimeeter) |
| Ladva diameeter kooreta | 19 | jah | Ladva diameeter kooreta – mm (täismillimeeter) |
| Tüüka diameeter | 20 | vajadusel | Tüüka diameeter – cm |
| Arvestusdiameeter | 21 | jah | Arvestuslik diameeter – cm, täpsusega 1 koht peale koma ehk nii nagu kirjas lepingu hinnaleppes (välja väärtus on üheks hinnatunnuseks ja vajadusel võetakse siit mahuarvutamiseks palgi diameetri mõõt) |
| Tegelik mõõdetud pikkus | 22 | võimalusel | Tegelik mõõdetud pikkus – täissentimeetrites |
| Arvestuspikkus | 23 | jah | Arvestuspikkus – täisdetsimeeter, nii nagu kirjas lepingu hinnakokkuleppes (välja väärtus on üheks hinnatunnuseks ja vajadusel võetakse siit mahuarvutamiseks palgi pikkuse mõõt) |
| Hind | 24 | ei | Ei ole kohustuslik |
| Tegelik maht | 25 | võimalusel | Ei ole kohustuslik |
| Arvestusmaht | 26 | jah | Tingimusel kui ostja teeb ise mahuarvutuse |
| Mõõtja nimi | 27 | võimalusel | Ostja mõõtja nimi |

## Praagikoodid

|  |  |  |
| --- | --- | --- |
| **Praagi põhjus** | **Koodi tähis raportis** | **Seletus lepingule mittevastavustest** |
| Peenike | PEE | väiksem läbimõõt |
| Jäme | JAM | jämedam läbimõõt |
| Lühike | LYH | lühike pikkus |
| Pikk | PIK | liigne pikkus |
| Kaarduvus | KAA | masina poolt määratud lihtkõverus |
| Metall | MET | metalliga palk |
| Mädanik | MAD | kõik mädaniku liigid |
| Kõver | KOV | operaatori poolt hinnatud liht-, liit- ja järsk kõverus |
| Valeoks | OKS | liiga jäme oks, okste arv, oksarühm, tulioks, mädaoks |
| Kasvurikked | RIK | mõlu, kaksiksäsi |
| Ülestöötamisviga | YTO | langetus- ja järkamislõhed, sisselõiked, oksatüüka kõrgus, tüükapasun, halb laasimine |
| Sine | SIN | Sinetus |
| Putukakahjustus | PUT | putuka- ja tõugurikked |
| Tahmunud | TAH | tahmunud ja põlenud puit |
| Tüüakus | TYY | sagartüüakus, kurmilisus |
| Muud | MUU | metsakuiv, vaigutus |
| Puuliik | VPL | vale puuliik |
| Punasüda | SYD | väärlülipuit (lehtpuul) |
| Lõhed | LOH | ringlõhe, säsilõhe, külmalõhe (lehtpuul) |

# Faili saatmine

Ostja laeb faili üles müüja vastavasse ftp serverisse, mille aadress edastatakse ostja esindaja e-posti aadressile.

Kasutatav protokoll on SFTP. Kasutatav port on 22.

# Veahaldus

Kui müüja ftp serverisse laetud failis on vigu, teavitab müüja sellest ostjat ja ostja edastab müüjale parandatud faili. Kui ostja avastab peale faili ftp serverisse laadimist vigu, teavitab ta sellest koheselt müüjat ja edastab müüjale parandatud faili.

**Poolte andmed ja allkirjad**

**Müüja Ostja**

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Urmas Treial | Andres Kirst |